ློ|
7/ l
སྐྱེ་བར་བྱིན་གྱིས་རློབས། །ཉིན་གཅིག་འཚོ་བ་སྦྱོར་བའང་ཕན་བཏགས་ཞེས། །སྨྲ་
ན་དྲིན་ཅན་མ་རྣམས་འདོར་ཕོད་པ། །ཁྲེལ་མེད་བདག་གི་སྙིང་ལ་ཅི་ཞིག་
ཞུགས། །ཡིད་འོང་བྱམས་པ་སྐྱེ་བར་བྱིན་གྱིས་རློབས། །ཡང་ཡང་དྲིན་གྱིས་བསྐྱངས་
པའི་མ་རྒན་རྣམས། །བཟོད་དཀའི་སྡུག་བསྔལ་བརྒྱ་ཡི་མནར་བའི་ཚུལ། །ཡང་
ཡང་བསམས་ནས་བཟོད་གླགས་མེད་པ་ཡི། །བཅོས་མིན་སྙིང་རྗེ་སྐྱེ་བར་བྱིན་གྱིས་
རློབས། །གཅེས་འཛིན་གདོན་ཆེན་འདི་ཡིས་ཐོག་མེད་ནས། །ད་ལྟའི་བར་དུ་བདག་
ལ་གནོད་པ་བྱས། །ད་དུང་འདི་ཡིས་བདག་ཉིད་ཕུང་བྱེད་པས། །སྙིང་གི་གདོན་
འདི་ཐོན་པར་བྱིན་གྱིས་རློབས། །ལྷ་དང་མི་ཡི་བདེ་བ་ཇི་སྙེད་དང་། །ཐར་པ་བླ་
ན་མེད་པའི་བདེ་བ་ཡང༌། །སེམས་ཅན་གཅེས་འཛིན་ཉིད་ལས་འབྱུང་པས་ན། །
བདག་པས་གཞན་གཅེས་འབྱོངས་པར་བྱིན་གྱིས་རློབས། །དེས་ན་འགྲོ་བའི་སྡིག་
སྒྲིབ་སྡུག་བསྔལ་ཀུན། །བདག་ལ་བླངས་པས་ངན་སོང་སྟོངས་གྱུར་ཅིང་། །བདག་
ཉིད་རྨ་བྱས་བཙན་དུག་ཟོས་པ་བཞིན། །རྐྱེན་ངན་བྱང་ཆུབ་(༡༠བ)གྲོགས་སུ་འགྱུར་
བར་ཤོག །བདག་གི་བདེ་དགེ་གཞན་ལ་བཏང་བ་ཡིས། །གྲུབ་པའི་བཅུད་ལེན་
གྲུབ་པ་ཇི་བཞིན་དུ། །སྣོད་བཅུད་སྐད་ཅིག་ཉིད་ལ་གནས་འགྱུར་ཏེ། །དག་པ་རབ་
འབྱམས་ཉིད་དུ་འགྱུར་བར་ཤོག །སྙིགས་མའི་རྒུད་པ་རྒྱས་པའི་ཁ་རླངས་ཀྱིས། །མི་
འདོད་རྐྱེན་ངན་ཅི་དང་ཅི་བྱུང་ཡང༌། །དེ་དང་དེ་ཉིད་བྱང་ཆུབ་སྒྲུབ་པ་ཡི། །མཐུན་
རྐྱེན་གྲོགས་སུ་འགྱུར་བར་བྱིན་གྱིས་རློབས། །འདོད་དང་མི་འདོད་སྣང་བ་གང་ཤར་
ཡང་། །བདེན་འཛིན་མ་རིག་རྨོངས་པའི་འཁྲུལ་སྣང་དུ། །ཤེས་ནས་གང་ལའང་
ཆགས་སྡང་མི་སྐྱེ་བར། །མཉམ་པ་ཉིད་དུ་རང་ངོ་འཕྲོད་པར་ཤོག །རང་ལ་ནད་
དང་སྡུག་བསྔལ་བྱུང་བའི་ཚེ། །སྡིག་སྤོང་དགེ་བ་སྒྲུབ་པའི་སྐུལ་མ་རུ། །ཤེས་ནས་
ཚོགས་གསོག་སྒྲིབ་སྦྱོང་ལ་བརྩོན་ཞིང༌། །རྐྱེན་ངན་ལམ་དུ་ལོངས་པར་བྱིན་གྱིས་
རློབས། །གཞན་ཡང་བདག་ཉིད་དམྱལ་བར་འཕེན་པའི་རྒྱུ། །མི་བཟད་ལས་ངན་
བསགས་པའི་འབྲས་བུ་རྣམས། །ཚེ་འདིར་སྨིན་པས་དམྱལ་བའི་སྐྱེ་སྒོ་ཁེགས། །དེ་
154

བློ་སྦྱོང་སྔོན་འགྲོ་སྦྱོར་བའི་ཆོས་དྲུག་ཇི་ལྟར་བྱ་ཚུལ་ལག་ལེན་རབ་གསལ།
ཐྭ9༡༥
L (D9
ཕྱིར་དང་ལེན་ནུས་པར་བྱིན་གྱིས་རློབས། །ཐོག་མེད་དུས་ནས་སྙིང་གི་དབུས་ཞུགས་
པའི། །དུག་གསུམ་འདུས་ནད་གཅེས་འཛིན་ཁོང་སྐྲན་འདི། །དཀར་པོ་ཆིག་ཐུབ་
སྟོབས་ལྔའི་སྨན་མཆོག་གིས། །མྱུར་དུ་བྱང་ཞིང་དག་པར་བྱིན་གྱིས་རློབས། །བདག་
ལ་མི་སྙན་བརྗོད་པ་བྱུང་བའི་ཚེ། །རང་གི་སྤྱོད་ངན་སྟོན་པའི་སློབ་དཔོན་དུ། །ཤེས་
ནས་དེ་ལ་མི་འདོད་མི་སྐྱེ་བར། །སྤྲོ་བས་དང་དུ་ལེན་པར་བྱིན་གྱིས་རློབས། །བདག་
གི་རྙེད་(༡༡ན)བཀུར་ཉམས་བྱེད་བྱུང་བའི་ཚེ། །བདག་ཉིད་མི་གཙང་འདམ་དུ་བྱིང་
བ་དག །དག་བྱེད་ཁྲུས་ཆབ་ཡིན་པར་ངོ་འཕྲོད་ནས། །བླ་མའི་ཐུགས་རྗེར་གོ་བར་
བྱིན་གྱིས་རློབས། །སེམས་ལ་གློ་བུར་སྡུག་བསྔལ་བྱུང་བའི་ཚེ། །གཞན་གྱི་སེམས་
རྒྱུད་དཀྲུགས་པའི་ལས་ང
པའི་ལས་ངན་དུ། །ཤེས་ནས་སུ་ལའང་ལེ་ལན་མི་བདའ་བར། །སྟོབས་
བཞིའི་བཤགས་པ་ནུས་པར་བྱིན་གྱིས་རློབས། །རང་གིས་ཡུན་རིང་དྲིན་གྱིས་བསྐྱངས་
པས་ཀྱང༌། །དྲིན་ལན་ལོག་འཇལ་ལོག་སྒྲུབ་བྱུང་བའི་ཚེ། །མཐོ་འདོད་གཅེས་འཛིན་
ཁྱོད་ཀྱིས་ལན་ནོ་ཞེས། །སླར་ཡང་གཏོང་ལེན་ནུས་པར་བྱིན་གྱིས་རློབས། །བློ་གཏད་
གྲོགས་པོས་བསླུས་པར་གྱུར་པའི་ཚེ། །ཡིད་བརྟན་མི་རུང་འཁོར་བའི་ཕུན་ཚོགས་
29
༡
K/? 5
༩
1:|:2) (3) 9 )T ?
ལ། །ཡིད་བརྟན་འཆའ་བའི་གཅེས་འཛིན་འདིས་བསླུས་ཞེས། །སླར་ཡང་གཏོང་
ལེན་ནུས་པར་བྱིན་གྱིས་རློབས། །བཅོས་ཐབས་དཀའ་བའི་ནད་ཀྱིས་གདུངས་གྱུར་
ན། །འཁོར་བའི་རང་བཞིན་ཤེས་པའི་ངེས་འབྱུང་དང༌། །རང་འདྲའི་འགྲོ་ལ་བརྩེ་
བའི་སྙིང་རྗེ་ཡིས། །རྣམ་དག་གཏོང་ལེན་ནུས་པར་བྱིན་གྱིས་རློབས། །སྐྱེ་བོ་ངན་
པས་གཡོ་སྒྱུས་བསླུས་པའི་ཚེ། །ཅོལ་ཆུང་གཅེས་འཛིན་འདི་ཡིས་ལན་སྙམ་དུ། །ལེ་
ལན་བདས་ནས་གཞན་ལ་མི་ཁྲོ་བར། །གཞན་སྐྱོན་རང་གི་སྟེང་དུ་ལེན་པར་
ཤོག །མདོར་ན་དུས་དང་གནས་སྐབས་ཅིར་གྱུར་ཀྱང༌། །གསུང་རབ་ཀུན་གྱི་སྙིང་
པོ་གཅིག་བསྡུས་པ། །ལམ་རིམ་བློ་སྦྱོང་(༡༡བ)འདི་ལ་རྩེ་གཅིག་ཏུ། །ཉམས་ལེན་
སྙིང་པོར་ནུས་པར་བྱིན་གྱིས་རློབས། །ཡུལ་གསུམ་དུག་གསུམ་རྒྱུ་རུ་མི་གཏང་
བར། །རྣམ་དག་དགེ་རྩ་གསུམ་དུ་ལེགས་བསྒྱུར་ཅིང་། །གང་སྣང་ཐམས་ཅད་
ཨ
155

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
น
ཨ
སེམས་མཆོག་རིན་པོ་ཆེ། །འཕེལ་བའི་རྐྱེན་དུ་འགྱུར་བར་བྱིན་གྱིས་རློབས། །སྟོན་
པ་ཐུབ་པའི་དབང་པོའི་རྣམ་ཐར་ལྟར། །རང་དོན་ཡལ་བར་དོར་ནས་གཞན་དོན་
དུ། །རླབས་ཆེན་རྒྱལ་སྲས་སྤྱོད་ལ་སློབ་པ་ལ། །སྐད་ཅིག་ཙམ་ཡང་ཞུམ་པ་མེད་
པར་ཤོག །མཐུ་ཆེན་རྒྱལ་སྲས་སྤྱོད་པའི་རྗེས་ཞུགས་ཏེ། །ལུས་དང་ལོངས་སྤྱོད་དུས་
གསུམ་དགེ་བ་རྣམས། །གཏང་བསྲུང་དག་སྤེལ་ཉམས་ལེན་བྱེད་པ་ལ། །སྒྱིད་ལུག་
ཞུམ་པ་ནམ་ཡང་མེད་པར་ཤོག །ཕྱི་ནང་ཆོས་རྣམས་རང་རང་རྒྱུ་རྐྱེན་ལ། །བརྟེན་
ནས་འབྱུང་བའི་ངང་ཚུལ་ལེགས་རྟོགས་ཏེ། །དངོས་འཛིན་འཁྲུལ་པས་ནམ་ཡང་
མི་བརྫི་བར། །ཞེན་མེད་རང་སར་གྲོལ་བར་བྱིན་གྱིས་རློབས། །བློ་སྦྱོང་དམ་ཚིག་
བསླབ་བྱའི་ཉམས་ལེན་རྣམས། །སྲོག་གི་ཕྱིར་ཡང་གཏོང་བར་མི་བྱེད་ཅིང༌། །བྱང་
ཆུབ་སེམས་གཉིས་སྒོམ་པ་མཐར་ཕྱིན་ཏེ། །སྟོབས་བཅུ་མངའ་བའི་གོ་འཕང་མྱུར་
ཐོབ་ཤོག །སྐྱེ་བ་ཀུན་ཏུ་ཡང་དག་བླ་མ་དང་། །འབྲལ་མེད་ཆོས་ཀྱི་དཔལ་ལ་ལོངས་
སྤྱོད་ཅིང་། །ས་དང་ལམ་གྱི་ཡོན་ཏན་རབ་རྫོགས་ནས། །རྡོ་རྗེ་འཆང་གི་གོ་འཕང་
མྱུར་ཐོབ་ཤོག །ཅེས་ཚིག་དང་བསྟུན་ནས་དོན་ཡིད་ལ་བསམ་ཞིང་འདུན་པ་དྲག་
ཏུ་བྱའོ། །གསུམ་པ་མཇུག་ཏུ་ཇི་ལྟར་བྱ་བའི་ཚུལ་ནི། (༡༢ན)དུས་གསུམ་སྐྱབས་གནས་
ཀུན་འདུས་ཀྱི་ངོ་བོ་བླ་མ་རིན་པོ་ཆེ་ལ་གསོལ་བ་འདེབས་སོ། །ཞེས་ལན་མང་དུ་
གསོལ་བ་བཏབ། བཟང་པོ་སྤྱོད་པ་དང་། སྤྱོད་འཇུག་སྨོན་ལམ་སོགས་ཀྱི་སྒོ་ནས་
དགེ་བ་རྣམས་གནས་སྐབས་དང་མཐར་ཐུག་གི་སྨོན་གནས་རྣམས་སུ་འདུན་པ་དྲག་
པོས་བསྔོ་བ་དང་སྨོན་ལམ་བྱ་ཞིང་། ཁྱད་པར། ཐུགས་རྗེའི་བདག་ཉིད་རྩ་བརྒྱུད་
བླ་མ་དང་། །ཡི་དམ་མཆོག་གསུམ་བཀའ་སྡོད་བཅས་ལ་འདུད། ་ །བདག་པས་
གཞན་གཅེས་སེམས་མཆོག་རིན་པོ་ཆེ། །མྱུར་དུ་རྒྱུད་ལ་སྐྱེ་བར་བྱིན་གྱིས་རློབས། །
སྔོན་བསགས་སྟོབས་ཀྱིས་དལ་བའི་རྟེན་ཐོབ་ཀྱང་། །སྔོན་ཆད་འདི་ནང་བྱ་བས་
གཡེངས་ཤིང་འདས། །ད་ནི་གཏན་གྱི་མདུན་མ་བསྒྲུབ་པའི་ཕྱིར། །ཚེ་ལྷག་དོན་
ལྡན་ནུས་པར་བྱིན་གྱིས་རློབས། །སྟོན་པ་མཉམ་མེད་དེ་ཡི་བསྟན་པ་ལ། །ཞུགས་
156

བློ་སྦྱོང་སྔོན་འགྲོ་སྦྱོར་བའི་ཆོས་དྲུག་ཇི་ལྟར་བྱ་ཚུལ་ལག་ལེན་རབ་གསལ།
༡༥
LED2 (18
ཀྱང་ཉེས་ལྟུང་དྲི་མས་སེམས་རྒྱུད་སྦགས། །ཕྱིན་ཆད་ངེས་འབྱུང་སེམས་ཀྱིས་རྒྱུད་
བསྐུལ་ཏེ། །ཚུལ་ཁྲིམས་ཕུང་པོ་ཡོངས་སུ་རྫོགས་པར་ཤོག །ཟབ་རྒྱས་ཐེག་ཆེན་
ཆོས་ཚུལ་མང་ཐོས་ཀྱང་། །དུད་འགྲོ་ལྟ་བུར་རང་དོན་སྤྱོད་པས་འདས། །ཁྲེལ་མེད་
བདག་ལ་བླ་མས་ཐུགས་རྗེས་གཟིགས། །བྱམས་དང་སྙིང་རྗེ་འབྱོངས་པར་བྱིན་གྱིས་
རློབས། །སྔོན་བྱོན་རྒྱལ་བ་ཀུན་གྱིས་གཤེགས་པའི་ཤུལ། །རྒྱལ་སྲས་དམ་པ་ཀུན་གྱི་
ཐུགས་དམ་མཐིལ། །བྱམས་དང་སྙིང་རྗེ་བྱང་སེམས་རིན་པོ་ཆེ། །མྱུར་དུ་རྒྱུད་ལ་
(༡༢བ)སྐྱེ་བར་བྱིན་གྱིས་རློབས། །སྔོན་ཚེ་ཐུབ་པས་ཇི་ལྟར་མཛད་པ་ལྟར། །འགྲོ་བའི་
སྡིག་དང་སྡུག་བསྔལ་མ་ལུས་པ། །བདག་ཉིད་གཅིག་པུས་མྱོང་བར་སྤྲོ་བྱེད་
ཅིང༌། །བདེ་དགེ་མ་ལུས་འགྲོ་ལ་གཏོང་བར་ཤོག །སྔོན་ཚེ་མཛའ་བོའི་བུ་མོར་
འཁྲུངས་པའི་ཚེ། །འགྲོ་ཀུན་སྡུག་བསྔལ་རྒྱུད་སྟེང་བཞེས་པ་བཞིན། །སེམས་ཅན་
ཀུན་གྱི་སྡུག་བསྔལ་མ་ལུས་པ། །གཅེས་འཛིན་བདག་གི་སྟེང་དུ་སྨིན་གྱུར་ཅིག །
དམྱལ་བའི་གྱད་དུ་འཁྲུངས་ཚེ་འགྲོ་ཀུན་གྱི། །ངན་སོང་སྐྱེ་སྒོ་གཅོད་པའི་ཐུགས་
བསྐྱེད་ལྟར། །འགྲོ་བའི་སྡིག་དང་སྡུག་བསྔལ་མ་ལུས་པ། །བདག་ལ་སྨིན་ནས་ངན་
སོང་སྟོངས་གྱུར་ཅིག །དྲང་སྲོང་བཟོད་པ་སྨྲ་བའི་རྣམ་ཐར་ལྟར། །བདག་ལ་མི་
སྙན་བརྗོད་ཅིང་མཚོན་འདེབས་ཀྱང་། །བུ་སྡུག་ཤི་བའི་མ་བཞིན་ལྷག་པར་དུ། །དེ་
ལ་བརྩེ་བས་ཕན་འདོགས་ནུས་པར་ཤོག །བྱམས་པའི་སྟོབས་ཀྱིས་གནོད་སྦྱིན་སྤུན་
ལྔ་ལ། །ཇི་ལྟར་མཛད་པ་དེ་བཞིན་བདག་གིས་ཀྱང་། །སྡིག་ཅན་མ་ལུས་གནས་
སྐབས་མཐར་ཐུག་ཏུ། །ཕན་དང་བདེ་བའི་ལམ་ལ་འགོད་པར་ཤོག ‘ །བྱང་སེམས་
ཟླ་བས་སྡིག་ཅན་སྲིན་མོའི་ཚོགས། །དམ་པའི་ཆོས་ཀྱི་འདུལ་བར་མཛད་པ་
བཞིན། །བླུན་རྨོངས་སྡིག་ཅན་འགྲོ་བ་མ་ལུས་པ། །བདག་ཉིད་གཅིག་པུས་འདུལ་
བར་ནུས་གྱུར་ཅིག །རྒྱལ་པོ་བསོད་ནམས་སྟོབས་ཀྱིས་ལུས་ཀྱི་ཤས། །གྲངས་མེད་
འགྲོ་བ་ཚིམས་པར་མཛད་པ་(༡༣ན)ལྟར། །བདག་གིས་ལུས་ཀྱང་རྣམ་པ་ཐམས་ཅད་
དུ། །འགྲོ་བ་ཀུན་གྱི་ཉེར་འཚོར་འགྱུར་བར་ཤོག །སེམས་དཔའ་ཆེན་པོ་རུས་སྦལ་
157

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼མ
གཙོ་བོ་རུ། །གྱུར་ཚེ་ཚོང་པ་མཚོ་ལས་བསྒྲལ་བ་ལྟར། །འགྲོ་བ་མ་ལུས་འཁོར་བའི་
མཚོ་ཆེན་ལས། །སྒྲོལ་བའི་ཟམ་སྟེགས་ཉིད་དུ་བདག་འགྱུར་ཤོག །རི་བོང་གཙོ་
བོར་འཁྲུངས་ཚེ་ཐབས་མཁས་ཀྱིས།
I,,。,༨༩༥༥ ༥ 8、 {
།རྒྱ་མཚོའི་
།གྲངས་མེད་འགྲོ་བ་སྨིན་པར་མཛད་པ་
ལྟར། །བདག་ཉིད་མཐོང་ཐོས་དྲན་རེག་མ་ལུས་པ། །ཐམས་ཅད་སྨིན་གྲོལ་ལམ་ལ་
འགོད་གྱུར་ཅིག །མགོན་མེད་སྙིགས་དུས་འགྲོ་རྣམས་བསྒྲལ་བའི་ཕྱིར།
རྡུལ་གྱིས་སྨོན་ལམ་ལྔ་བརྒྱ་དག །ཇི་ལྟར་མཛད་པ་དེ་བཞིན་བདག་གིས་ཀྱང་། །
སྨོན་ལམ་མ་ལུས་ཡོངས་སུ་རྫོགས་པར་ཤོག །བདེ་བ་ཅན་གྱི་ཞིང་མཆོག་འགྲུབ་
པའི་ཕྱིར། །འཁོར་ལོས་སྒྱུར་རྒྱལ་རྩིབས་ཀྱི་མུ་ཁྱུད་ཀྱིས། །རྫོགས་སྨིན་སྦྱངས་གསུམ་
སྤྱོད་པ་ཅི་མཛད་པ། །དེ་བཞིན་བདག་གི་སྤྱོད་པའང་རྫོགས་པར་ཤོག །མི་ཕམ་
མགོན་དང་འཇམ་དཔལ་དཔའ་བོ་དང༌།
(
、:
སོགས། །མཐུ་ཆེན་རྒྱལ་སྲས་རྣམས་ཀྱི་སྤྱོད་པ་ཡི། །རྗེས་སུ་བདག་ཀྱང་སློབ་པ་ཉིད་
གྱུར་ཅིག །བདེ་གཤེགས་ཆོས་ཀྱི་སྐུ་མངའ་སྲས་བཅས་ཀྱི།
ཏུ་མེད་པ་དང༌། །རྟེན་ཅིང་འབྲེལ་འབྱུང་བསླུ་བ་མེད་པའི་མཐུས། །(༡༣བ)བདག་
གི་སྨོན་པའི་གནས་འདི་འགྲུབ་གྱུར་ཅིག །ཅེས་སྟོན་པ་ཐུགས་རྗེ་ཅན་དེ་ཉིད་ཀྱི་
རྣམ་ཐར་ལྟར་བློ་སྦྱོང་གི་ཉམས་ལེན་མཐར་ཕྱིན་པའི་སྨོན་ལམ་གདབ་བོ། །གཉིས་
】2G{
)、,,。,,、,、
པ་ཐུན་མཚམས་སུ་ཇི་ལྟར་བྱ་བའི་ཚུལ་ནི། ཐེག་པ་ཆེན་པོའི་བློ་སྦྱོང་གི་ཉམས་ལེན་
སྟོན་པའི་གསུང་རབ་དགོངས་འགྲེལ་དང་བཅས་པ་བལྟ་བ་དང༌། དྲན་ཤེས་དང་
ལྡན་པའི་སྒོ་ནས་དབང་པོའི་སྒོ་སྡོམ་པ་དང༌། ཟས་ཀྱི་ཚོད་རིག་པ་དང༌། མི་ཉལ་
བར་རྣལ་འབྱོར་ལ་བརྩོན་ཞིང་ཉལ་བའི་ཚེ་ཇི་ལྟར་བྱ་བ་དང་། ཁྲུས་དང་ཁ་ཟས་
ཀྱི་རྣལ་འབྱོར་ལ་བརྩོན་པར་བྱའོ། །གསུང་རབ་དགོངས་འགྲེལ་བཅས་པའི་སྙིང་
པོའི་དོན། །དཔལ་ལྡན་ཨ་ཏི་ཤ་ཡི་ཐུགས་ཀྱི་བཅུད། །བློ་བཟང་རྒྱལ་བ་གཉིས་པའི་
།དད་ལྡན་འགའ་ཡི་དོན་དུ་བདག་གིས་བཀོད། །དགེ་བ་འདི་ཡིས་
།ཐེག་མཆོག་ལམ་གྱི་རྩ་བ་དགེ་བའི་བཤེས། །མཚན་ཉིད་
K
༥༽
158

བློ་སྦྱོང་སྔོན་འགྲོ་སྦྱོར་བའི་ཆོས་དྲུག་ཇི་ལྟར་བྱ་ཚུལ་ལག་ལེན་རབ་གསལ།
}F { }k¢
ལྡན་པས་རྗེས་སུ་འཛིན་པ་དང་། །བཀའ་བཞིན་སྒྲུབ་པས་མཉེས་པར་ལྷུར་བྱེད་
ཤོག །རྒྱལ་བ་དགྱེས་པའི་ལམ་བཟང་རྨ་མེད་པ། །འདི་ཉིད་མི་ནུབ་ཡུན་རིང་གནས་
གྱུར་ཏེ། །ཉམ་ཐག་མ་རྒན་འགྲོ་བ་མ་ལུས་པ། །མན་ངག་འདི་ཡིས་སྨིན་ཅིང་གྲོལ་
གྱུར་ཅིག །ཅེས་ཐེག་པ་ཆེན་པོའི་བློ་སྦྱོང་གི་སྔོན་འགྲོ་སྦྱོར་བའི་ཆོས་དྲུག་ཇི་ལྟར་བྱ་
བའི་ཚུལ་ཤིན་ཏུ་གོ་བདེ་བ་འདི་ལྟ་བུ་ཞིག་དགོས་(༡༤ན)ཞེས་པད་ཚལ་དགེ་སློང་
རིན་པོ་ཆེ་སྐལ་བཟང་འཕྲིན་ལས་རྣམ་རྒྱལ་གྱིས་སྔ་ཕྱིར་ཡང་ཡང་བསྐུལ་ཞིང༌།
རང་དང་སྐལ་བ་མཉམ་པ་ཆོས་ཚུལ་འདི་ལ་མོས་པ་མང་པོར་ཕན་པར་བསམས་
ནས་དགེ་སློང་ཡེ་ཤེས་རྒྱལ་མཚན་གྱིས་བྲག་ཁ་ཐེག་ཆེན་གླིང་དུ་སྦྱར་བའོ། །འདིས་
ཀྱང་རྒྱལ་བའི་བསྟན་པ་རིན་པོ་ཆེ་མི་ནུབ་པའི་རྒྱལ་མཚན་དུ་གྱུར་ཅིག། །།
159.